FI Euroopan unionin virallinen lehti L 281/1

KOMISSION ASETUS (EU) 2016/1822,

annettu 13 päivänä lokakuuta 2016,

Euroopan parlamentin ja neuvoston asetuksen (EY) N:o 396/2005 liitteiden II, III ja V muuttamisesta siltä osin kuin on kyse aklonifeenin, deltametriinin, fluatsinamin, metomyylin, sulkotrionin ja tiodikarbin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan, 18 artiklan 1 kohdan b alakohdan ja 49 artiklan 2 kohdan,

sekä katsoo seuraavaa:

(1) Aklonifeenin, fluatsinamin ja sulkotrionin jäämien enimmäismäärät vahvistettiin asetuksen (EY) N:o 396/2005 liitteessä III olevassa A osassa. Deltametriinin, metomyylin ja tiodikarbin jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa.

(2) Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi perustellun lausunnon aklonifeenin jäämien voimassa olevista enimmäismääristä asetuksen (EY) N:o 396/2005 (2) 12 artiklan 1 kohdan mukaisesti. Se suositteli jäämien enimmäismäärien alentamista perunan, porkkanan, mukulasellerin, valkosipulin, sipulin, salottisipulin, tomaatin, sokerimaissin, yrttisellerin, persiljan, tuoreiden silvittyjen tarhapapujen, tuoreiden silvittyjen herneiden, tuoreiden linssien, sellerin, fenkolin, latva-artisokan, kuivatun lupiinin, auringonkukansiementen, maissinjyvien, durranjyvien, sian, naudan, lampaan ja vuohen lihan, rasvan, maksan ja munuaisten sekä naudan, lampaan ja vuohen maidon osalta. Muiden tuotteiden osalta se suositteli jäämien voimassa olevien enimmäismäärien pitämistä ennallaan tai nostamista. Se katsoi, että tiettyjä tietoja ei ollut saatavilla paprikoita, yrttiuutejuomia (kuivatut, kukat ja lehdet) ja mausteita (siemenet, hedelmät ja marjat) koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(3) Elintarviketurvallisuusviranomainen antoi perustellun lausunnon deltametriinin jäämien voimassa olevista enimmäismääristä asetuksen (EY) N:o 396/2005 (3) 12 artiklan 1 kohdan mukaisesti. Se katsoi tomaatin, melonin, vesimelonin, kiinankaalin, lehtikaalin, siloendiivin, pinaatin ja vastaavanlaisten lehtien, kuivattujen tarhapapujen sekä riisin ja vehnän jyvien jäämien enimmäismäärien aiheuttavan kuluttajiin kohdistuvan riskin. Näin ollen on aiheellista alentaa näitä jäämien enimmäismääriä. Elintarviketurvallisuusviranomainen katsoi, että tiettyjä tietoja ei ollut saatavilla sitrushedelmiä, manteleita, parapähkinöitä, cashewpähkinöitä, kastanjoita, kookospähkinöitä, hasselpähkinöitä, macadamioita, pekaanipähkinöitä, pinjansiemeniä, pistaasipähkinöitä, jalopähkinöitä, omenoita, päärynöitä, kvitteneitä, mispeleitä, lokvatteja, aprikooseja, kirsikoita, persikoita, luumuja, syötäviksi ja viinin valmistukseen tarkoitettuja viinirypäleitä, mansikoita, karhunvatukoita, sinivatukoita, vadelmia, pensasmustikoita, karpaloita, herukoita (punaisia, mustia ja valkoisia), karviaisia, ruusunmarjoja, mulperinmarjoja, etelänorapihlajan hedelmiä, mustaseljan marjoja, syötäviksi tarkoitettuja oliiveja, kiivejä, perunoita, punajuuria, porkkanoita, mukulasellereitä, piparjuurta, maa-artisokkia, palsternakkoja, juuripersiljaa, retiisejä, kaurajuurta, lanttuja, nauriita, valkosipulia, sipuleita, salottisipuleita, kevätsipuleita, tomaatteja, paprikoita, munakoisoja, syötäväkuorisia Cucurbitaceae-heimon vihanneksia, meloneja, kurpitsoita, vesimeloneja, sokerimaissia, kukinnon muodostavia kaaleja, ruusukaaleja, keräkaaleja, kiinankaaleja, lehtikaaleja, kyssäkaaleja, vuonankaaleja, lehtisalaattia, siloendiivejä, krasseja, krassikanankaaleja, rucolaa, lehtisinappia, Brassica spp:n lehtiä ja ituja, pinaattia ja vastaavanlaisia lehtiä, viininlehtiä, vesikrassia, salaattisikureita, yrttejä, palkovihanneksia (tuoreita), parsaa, latva-artisokkaa, purjoa, viljeltyjä sieniä, tarhapapuja (kuivattuja), linssejä (kuivattuja), herneitä (kuivattuja), lupiineja (kuivattuja), pellavan-, unikon-, seesamin-, auringonkukan-, rapsin-, sinapin-, puuvillan-, kurpitsan-, värisaflorin-, kurkkuyrtin-, ruistankion-, hampun- ja risiininsiemeniä, öljyoliiveja, ohran-, tattarin-, maissin-, viljahirssin-, kauran-, riisin-, rukiin-, kirjodurran- ja vehnänjyviä, teetä, yrttiuutejuomia (kuivatut, kukat, lehdet, juuret), mausteita (hedelmät, marjat, juuret, juurakot, nuput ja luotit), sokerijuurikasta (juuri), juurisikuria, sikojen, nautojen, lampaiden ja vuohien lihasta, rasvaa, maksaa ja munuaisia, siipikarjan lihasta, rasvaa ja maksaa, lehmän, lampaan ja vuohen maitoa sekä linnunmunia koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Elintarviketurvallisuusviranomainen katsoi, että viikunaa, kardonia eli ruotiartisokkaa, selleriä ja mausteita (siemenet) koskevista jäämien enimmäismääristä ei ollut saatavilla tietoja ja että riskinhallinnasta vastaavien tahojen on jatkettava asian tarkastelua. Kyseisiä tuotteita koskevat jäämien enimmäismäärät olisi vahvistettava määritysrajan tasolle.

(4) Elintarviketurvallisuusviranomainen antoi perustellun lausunnon fluatsinamin jäämien voimassa olevista enimmäismääristä asetuksen (EY) N:o 396/2005 (4) 12 artiklan 1 kohdan mukaisesti. Se suositteli jäämien enimmäismäärien alentamista perunan, sipulin ja salottisipulin osalta. Tomaatin osalta se suositteli voimassa olevan jäämien enimmäismäärän nostamista. Se katsoi, että tiettyjä tietoja ei ollut saatavilla omenoita, päärynöitä, syötäväksi ja viinin valmistukseen tarkoitettuja viinirypäleitä, karhunvatukoita, sinivatukoita, vadelmia, kuivattuja tarhapapuja ja yrttiuutejuomia (kuivatut, juuret) koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(5) Elintarviketurvallisuusviranomainen antoi perustellun lausunnon metomyylin jäämien voimassa olevista enimmäismääristä asetuksen (EY) N:o 396/2005 (5) 12 artiklan 1 kohdan mukaisesti. Se ehdotti jäämän määritelmän muuttamista ja suositteli jäämien enimmäismäärien alentamista tomaatin, munakoison, kurkun ja kesäkurpitsan osalta. Coctailkurkkujen osalta se suositteli jäämien voimassa olevan enimmäismäärän pitämistä ennallaan. Se katsoi viinin valmistukseen tarkoitettujen viinirypäleiden, perunan, kurkun, kesäkurpitsan, melonin, kurpitsan ja vesimelonin jäämien enimmäismäärien aiheuttavan kuluttajiin kohdistuvan riskin. Näin ollen on aiheellista alentaa näitä jäämien enimmäismääriä. Elintarviketurvallisuusviranomainen katsoi, että tiettyjä tietoja ei ollut saatavilla paprikaa, melonia, kurpitsaa, vesimelonia, lehtisalaattia, pinaattia, tarhapapuja (tuoreet, silpimättömät), herneitä (tuoreet, silpimättömät), kuivattuja papuja, soijapapuja, puuvillansiemeniä sekä maissin ja vehnän jyviä koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(6) Elintarviketurvallisuusviranomainen suositteli (6) myös, että tiodikarbi poistetaan metomyylin jäämän määritelmästä. Tämän vuoksi on aiheellista sisällyttää kyseinen aine erikseen asetuksen (EY) N:o 396/2005 liitteeseen V.

(7) Elintarviketurvallisuusviranomainen antoi perustellun lausunnon sulkotrionin jäämien voimassa olevista enimmäismääristä asetuksen (EY) N:o 396/2005 (7) 12 artiklan 1 kohdan mukaisesti. Se ehdotti kahta vaihtoehtoa jäämän määritelmän vahvistamista varten. Se katsoi, että jäämän määritelmää on asianmukaista muuttaa vain eläintuotteiden osalta. Sokerimaissin sekä maissin ja durran jyvien osalta se suositteli jäämien voimassa olevan enimmäismäärän pitämistä ennallaan. Se katsoi, että tiettyjä tietoja ei ollut saatavilla kaurajuurta, sian, naudan, lampaan ja vuohen lihasta, rasvaa, maksaa ja munuaisia sekä naudan, lampaan ja vuohen maitoa koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajiin kohdistuvaa riskiä ei ole, jäämien enimmäismäärät olisi kyseisten tuotteiden osalta vahvistettava nykyiselle tasolle tai elintarviketurvallisuusviranomaisen määrittämälle tasolle asetuksen (EY) N:o 396/2005 liitteessä II. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(8) Niiden tuotteiden osalta, joissa kyseisen kasvinsuojeluaineen käyttö ei ole sallittua ja joiden osalta ei ole olemassa tuonnissa sallittavia enimmäismääriä tai jäämien Codex-enimmäismääriä (CXL-arvoja), jäämien enimmäismäärät olisi vahvistettava määritysrajan tasolle tai olisi sovellettava jäämien enimmäismäärän oletusarvoa, kuten asetuksen (EY) N:o 396/2005 18 artiklan 1 kohdan b alakohdassa säädetään.

(9) Komissio kuuli torjunta-ainejäämiä käsitteleviä Euroopan unionin vertailulaboratorioita tarpeesta mukauttaa tiettyjä määritysrajoja. Laboratoriot totesivat useiden aineiden osalta, että tekninen kehitys edellyttää erityisten määritysrajojen asettamista tietyille hyödykkeille.

(10) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(11) Unionin kauppakumppaneita on kuultu Maailman kauppajärjestön kautta uusista jäämien enimmäismääristä, ja niiden kannanotot on otettu huomioon.

(12) Sen vuoksi asetusta (EY) N:o 396/2005 olisi muutettava.

(13) Tuotteiden tavanomaisen kaupan pitämisen, jalostuksen ja kulutuksen mahdollistamiseksi tässä asetuksessa olisi säädettävä sellaisia tuotteita koskevasta siirtymäjärjestelystä, jotka on tuotettu ennen jäämien enimmäismäärien muuttamista ja joiden osalta kuluttajansuoja säilyy tietojen mukaan korkeatasoisena.

(14) Olisi sallittava kohtuullinen siirtymäaika ennen muutettujen jäämien enimmäismäärien soveltamista, jotta jäsenvaltiot, kolmannet maat ja elintarvikealan toimijat voivat valmistautua jäämien enimmäismäärien muuttamisesta johtuviin uusiin vaatimuksiin.

(15) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II, III ja V tämän asetuksen liitteen mukaisesti.

2 artikla

Kaikissa tuotteissa ja niiden pinnalla käytettävien tehoaineiden aklonifeeni, fluatsinami ja sulkotrioni osalta asetusta (EY) N:o 396/2005, sellaisena kuin se oli ennen muuttamista tällä asetuksella, sovelletaan edelleen tuotteisiin, jotka on tuotettu ennen 7 päivää toukokuuta 2017.

Kaikissa tuotteissa ja niiden pinnalla, lukuun ottamatta tomaatteja, meloneja, vesimeloneja, kiinankaalia, lehtikaalia, siloendiivejä, pinaattia ja vastaavanlaisia lehtiä, kuivattuja tarhapapuja sekä riisin ja vehnän jyviä, käytettävän tehoaineen deltametriini osalta asetusta (EY) N:o 396/2005, sellaisena kuin se oli ennen muuttamista tällä asetuksella, sovelletaan edelleen tuotteisiin, jotka on tuotettu ennen 7 päivää toukokuuta 2017.

Kaikissa tuotteissa ja niiden pinnalla, lukuun ottamatta viinin valmistukseen tarkoitettuja viinirypäleitä, perunaa, kurkkua, kesäkurpitsaa, melonia, kurpitsaa ja vesimelonia, käytettävän tehoaineen metomyyli osalta asetusta (EY) N:o 396/2005, sellaisena kuin se oli ennen muuttamista tällä asetuksella, sovelletaan edelleen tuotteisiin, jotka on tuotettu ennen 7 päivää toukokuuta 2017.

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 7 päivästä toukokuuta 2017.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä lokakuuta 2016. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) Euroopan elintarviketurvallisuusviranomainen; Review of the existing maximum residue levels for aclonifen according to Article 12 of Regulation (EC) No 396/2005. EFSA Journal 2015;13(11):4323.

(3) Euroopan elintarviketurvallisuusviranomainen; Review of the existing maximum residue levels for deltamethrin according to Article 12 of Regulation (EC) No 396/2005. EFSA Journal 2015;13(11):4309.

(4) Euroopan elintarviketurvallisuusviranomainen; Review of the existing maximum residue levels for fluazinam according to Article 12 of Regulation (EC) No 396/2005. EFSA Journal 2015;13(9):4240.

(5) Euroopan elintarviketurvallisuusviranomainen; Review of the existing maximum residue levels for methomyl according to Article 12 of Regulation (EC) No 396/2005. EFSA Journal 2015;13(10):4277.

(6) Euroopan elintarviketurvallisuusviranomainen; Review of the existing maximum residue levels for methomyl according to Article 12 of Regulation (EC) No 396/2005. EFSA Journal 2015;13(10):4277.

(7) Euroopan elintarviketurvallisuusviranomainen; Review of the existing maximum residue levels for sulcotrione according to Article 12 of Regulation (EC) No 396/2005. EFSA Journal 2015;13(11):4305.